نار (علامت قیامت)

نار (علامتِ قیامت)
یہ وہ آگ ہے جو عدن سے نکلے گی اور لوگوں کو ان کے محشر کی طرف لے جائے گی؛ یعنی لوگوں کو مجبور کرے گی کہ وہ بلادِ شام کی طرف، جو ارضِ محشر ہے، روانہ ہوں۔ یہ قیامت کی بڑی نشانیوں میں سب سے آخری ہے اور مسلمانوں کے عقیدے کے مطابق یہ دنیا کے اختتام اور آخرت کی ابتدا کا اعلان ہے۔ كتاب نهاية العالم، د.محمد بن عبد الرحمن العريفي، صفحة 365.
 آگ کی صفت 
یہ آگ لوگوں کو جلانے کے لیے نہیں ہوگی، بلکہ جہاں لوگ ٹھہریں گے یہ بھی رک جائے گی اور جب وہ چلیں گے تو یہ بھی ان کے پیچھے چلے گی۔ گویا یہ آگ عذاب کے لیے نہیں، بلکہ صرف لوگوں کو ارضِ محشر تک پہنچانے کے لیے ہوگی۔كتاب نهاية العالم، د.محمد بن عبد الرحمن العريفي، صفحة 368.
 احادیث میں ذکر 
حذیفہ بن اسید غفاری بیان کرتے ہیں:
"نبی ﷺ ہمارے پاس تشریف لائے جبکہ ہم قیامت کا ذکر کر رہے تھے۔ آپ نے فرمایا: تم کیا ذکر کر رہے ہو؟ ہم نے کہا: ہم قیامت کا ذکر کرتے ہیں۔ آپ ﷺ نے فرمایا: وہ اس وقت تک قائم نہ ہوگی جب تک اس سے پہلے دس نشانیاں نہ دیکھ لو: دھواں ، دجال ، دابۃ الارض ، سورج کا مغرب سے طلوع ہونا ، عیسیٰ ابن مریم کا نزول ، یاجوج ماجوج اور تین خسوف: ایک مشرق میں، ایک مغرب میں اور ایک جزیرۂ عرب میں اور ان سب کے آخر میں ایک آگ عدن کی طرف سے نکلے گی جو لوگوں کو ان کے محشر کی طرف ہانک دے گی۔"أخرجه مسلم حديث ( 2901 )، والترمذي حديث ( 2183 ) وقال: هذا حديث حسن صحيح.

عبداللہ بن عمر بیان کرتے ہیں:
"نبی ﷺ نے فرمایا: قیامت سے پہلے حضرموت کے سمندر یا حضرموت سے ایک آگ نکلے گی جو لوگوں کو جمع کر کے لے جائے گی۔ صحابہ نے عرض کیا: یا رسول اللہ! آپ ہمیں کس جگہ جانے کا حکم دیتے ہیں؟ فرمایا: شام کی طرف۔"رواه أحمد، وصححه أحمد شاكر والألباني.

نبی ﷺ نے فرمایا:
"ایک آگ اہلِ مشرق پر مسلط کی جائے گی جو انھیں مغرب کی طرف ہانک لے جائے گی۔ وہ ان کے ساتھ رات گزارے گی جہاں وہ رات گزاریں گے، دن میں ان کے ساتھ قیام کرے گی جہاں وہ قیام کریں گے، جو چیز ان سے گر جائے گی وہ اسے اٹھا لے گی اور انھیں ایسے ہانکے گی جیسے ٹوٹا ہوا اونٹ ہانکا جاتا ہے۔"رواه الطبراني والحاكم وصححه ووافقه الذهبي.

ابو ہریرہ روایت کرتے ہیں کہ نبی ﷺ نے فرمایا:
"لوگ تین طرح پر جمع کیے جائیں گے: کچھ لوگ خوش دلی اور شوق سے، کچھ لوگ خوف اور دباؤ سے، دو آدمی ایک اونٹ پر، تین ایک اونٹ پر، چار ایک اونٹ پر اور دس ایک اونٹ پر اور باقی لوگوں کو آگ جمع کرے گی، وہ جہاں قیام کریں گے آگ بھی قیام کرے گی، جہاں رات گزاریں گے آگ بھی ان کے ساتھ رات گزارے گی، جہاں صبح کریں گے آگ بھی صبح کرے گی اور جہاں شام کریں گے آگ بھی ان کے ساتھ شام کرے گی۔صحيح البخاري، كتاب الرقاق، باب كيف الحشر - 

ابو ذر غفاری بیان کرتے ہیں:
"مجھے صادق و مصدوق نبی ﷺ نے بتایا کہ لوگ تین گروہوں میں جمع کیے جائیں گے: ایک گروہ جو کھاتا پیتا، لباس پہنے اور سواری پر ہوگا؛ دوسرا گروہ جو پیدل چلے گا اور دوڑے گا؛ اور تیسرا گروہ جسے فرشتے گھسیٹ کر ان کے چہروں کے بل آگ کی طرف لے جائیں گے۔ ہم نے کہا: اے ابو زر! ان میں سے پہلے دو گروہوں کو تو ہم نے سمجھ لیا، لیکن جو لوگ پیدل چلیں گے اور دوڑیں گے ان کا حال کیا ہوگا؟ ابو زر نے کہا: اللہ تعالیٰ زمین کے جانوروں پر آفت نازل کرے گا یہاں تک کہ سواری کے لیے کوئی جانور باقی نہ رہے۔"المستدرك على الصحيحين، كتاب الفتن والملاحم، الناس يحشرون ثلاثة أفواج يوم القيامة - 

 حوالہ جات 

 بیرونی روابط 
 الموسوعة العقدية، الإيمان باليوم الآخر، أشراط الساعة، علامات الساعة الكبرى، المبحث الثاني عشر: النار التي تحشر الناس.

زمرہ:آگ
زمرہ:قیامت کی علامات کبری